

**Obrazec 4:** Soglasje študenta, ki je vključen v izvajanje projekta

**Soglasje študenta, ki je vključen v izvajanje projekta/ov »Projektno delo za pridobitev praktičnih izkušenj in znanj študentov v delovnem okolju 2022/2023«**

V okviru javnega razpisa »Projektno delo za pridobitev praktičnih izkušenj in znanj študentov v delovnem okolju 2022/2023« (v nadaljnjem besedilu: javni razpis) ste v sodelovanju s partnerji iz delovnega okolja in s pedagoškimi mentorji v izvajanje projektnih aktivnosti vključeni tudi študenti. Na ta način kot študent pridobite različne praktične izkušnje, znanja in kompetence, ki vam že v času študija omogočijo lažji prehod na trg dela.

**Namen obdelave**

Namen obdelave podatkov v okviru javnega razpisa je raziskava, spremljanje in analiza ali/in kako sodelovanje študentov in diplomantov v javnem razpisu vpliva na zaposljivost po zaključku študija.

**Upravljavec zbirke osebnih podatkov**:

Upravljavec in obdelovalec zbirke osebnih podatkov je Ministrstvo za izobraževanje, znanost in šport, Masarykova cesta 16, 1000 Ljubljana, telefon: (01) 400 52 00, e-pošta: gp.mizs@gov.si.

**Kontakti pooblaščene osebe za varstvo osebnih podatkov**

Ministrstvo za izobraževanje, znanost in šport (v nadaljnjem besedilu: ministrstvo) je v skladu z zahtevo iz Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (UL L 119/I; v nadaljnjem besedilu: Splošna uredba o varstvu podatkov), imenovalo pooblaščeno osebo za varstvo osebnih podatkov, ki znotraj ministrstva preverja skladnost obdelav osebnih podatkov iz pristojnosti ministrstva v skladu s Splošno uredbo o varstvu podatkov in z Zakonom o varstvu osebnih podatkov (Uradni list RS, št. 94/07 – uradno prečiščeno besedilo in 177/20; v nadaljnjem besedilu: ZVOP-1). Pooblaščena oseba za varstvo osebnih podatkov je dosegljiva na elektronskem naslovu povop.mizs@gov.si.

**Pravna podlaga za obdelavo osebnih podatkov:**

Privolitev (soglasje) študenta, ki bo sodeloval v javnem razpisu, na podlagi točke (a) člena 6 (1) Splošne uredbe o varstvu podatkov.

**Uporabniki osebnih podatkov:**

Podatke od upravičencev (visokošolski zavodi, ki so izbrani na javnem razpisu) zbere ministrstvo za študijsko leto 2022/2023, v katerem se izvaja javni razpis. Namen pridobljenih podatkov je spremljanje zaposljivosti diplomantov v analitskem informacijskem sistemu visokega šolstva v Republiki Sloveniji (eVŠ) in analiza, kako in na kakšen način vključitev študentov v javni razpis predstavlja vpliv na zaposljivost študentov po zaključku študija.

**Obdobje hrambe osebnih podatkov**

Osebne podatke udeležencev hrani ministrstvo. Osebni podatki se hranijo trajno oziroma do preklica soglasja.

**Pravice posameznika in dodatne informacije**

Izpolnitev obrazca in strinjanje s pogoji, ki so navedeni, je prostovoljno in ne vpliva na vključitev in v sodelovanje na javnem razpisu. Odklonitev sodelovanja za vas ne bo imelo negativnih posledic.

Posameznik lahko skladno s Splošno uredbo o varstvu podatkov od ministrstva zahteva dostop do osebnih podatkov, popravek osebnih podatkov oziroma omejitev obdelave v zvezi s posameznikom, na katerega se nanašajo osebni podatki, tako da o tem obvesti pooblaščeno osebo za varstvo osebnih podatkov ali skrbnika pogodbe o sofinanciranju.

Posameznik ima tudi pravico, da ugovarja obdelavi osebnih podatkov.

Posameznik, na katerega se nanašajo osebni podatki, ima pravico do vložitve pritožbe pri nadzornem organu za varstvo osebnih podatkov Republike Slovenije - pri Informacijskem pooblaščencu, Dunajska cesta 22, SI-1000 Ljubljana, e-pošta: gp.ip@ip-rs.si, spletna stran: https://www.ip-rs.si/.

Osebni podatki posameznika ne bodo podvrženi avtomatiziranemu sprejemanju odločitev oziroma oblikovanju profilov iz prvega in četrtega odstavka 22. člena Splošne uredbe o varstvu podatkov.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prosimo, označite, ali se strinjate z zbiranjem, obdelavo in hranjenjem vaših podatkov**

 Da, strinjam se.

**Vrsta osebnih podatkov**

(ime in priimek študenta) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(EMŠO)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(elektronski naslov) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ne, ne strinjam se.

Spodaj podpisani/a sem seznanjen/a:

* da se bodo moji osebni podatki obdelovali za namen spremljanja moje zaposljivosti po zaključku študija ter za analize študije in raziskave zaposljivosti študentov po zaključku študija;
* da soglasje, za zbiranje in obdelavo osebnih podatkov lahko velja do mojega pisnega preklica.

Datum \_\_\_\_\_\_\_\_\_\_\_\_\_\_

Kraj\_\_\_\_\_\_\_\_\_\_\_\_\_\_\_\_\_

Podpis študenta\_\_\_\_\_\_\_\_\_\_\_\_\_\_\_\_\_\_\_\_\_\_\_\_